รัฐบาลไทย-ข่าวทำเนียบรัฐบาล-ทส. มอบเงินทุนสวัสดิการฯ แก่เจ้าหน้าที่ผู้บาดเจ็บและทายาทผู้เสียชีวิตขณะปฏิบัติหน้าที่
วันอังคารที่ 26 ธันวาคม 2560
ทส. มอบเงินทุนสวัสดิการฯ แก่เจ้าหน้าที่ผู้บาดเจ็บและทายาทผู้เสียชีวิตขณะปฏิบัติหน้าที่
ทส. มอบเงินทุนสวัสดิการฯ แก่เจ้าหน้าที่ผู้บาดเจ็บและทายาทผู้เสียชีวิตขณะปฏิบัติหน้าที่
กระทรวงทรัพยากรธรรมชาติและสิ่งแวดล้อม มอบเงินกองทุนสวัสดิการกระทรวงทรัพยากรธรรมชาติและสิ่งแวดล้อม แก่เจ้าหน้าที่ผู้บาดเจ็บและทายาทผู้เสียชีวิตขณะปฏิบัติหน้าที่ จํานวน 14 ราย รวมเป็นเงินทั้งสิ้น 645,000 บาท ทั้งนี้ เพื่อช่วยเหลือเยียวยาและเป็นขวัญกําลังใจแก่เจ้าหน้าที่ผู้บาดเจ็บและทายาทผู้เสียชีวิต
โดยโอกาสนี้ (25 ธันวาคม 2560) นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม ให้เกียรติเป็นประธานในพิธีมอบ พร้อมทั้งกล่าวสรรเสริญเกียรติคุณเจ้าหน้าที่ผู้บาดเจ็บและทายาทผู้เสียชีวิต โดยมีนายประลอง ดํารงค์ไทย โฆษกกระทรวงทรัพยากรธรรมชาติและสิ่งแวดล้อม พร้อมด้วยรองอธิบดีกรมอุทยานแห่งชาติ สัตว์ป่า และพันธุ์พืช ข้าราชการ และเจ้าหน้าที่ในสังกัดกระทรวงฯ
ร่วมเป็นเกียรติและเป็นสักขพยานในพิธี ณ ห้องประชุม 301อาคารกรมควบคุมมลพิษ กระทรวงทรัพยากรธรรมชาติและสิ่งแวดล้อม
สําหรับรายชื่อเจ้าหน้าที่ผู้บาดเจ็บและเสียชีวิตจากการปฏิบัติหน้าที่ มีดังต่อไปนี้
1. นายรัตนะ เบญจมาพงษ์ เจ้าพนักงานป่าไม้ชํานาญงาน ทําหน้าที่หัวหน้าชุดเฝ้าระวังช้างป่า สังกัดเขตรักษาพันธุ์สัตว์ป่าเขาสอยดาว อําเภอสอยดาว จังหวัดจันทบุรี ถูกช้างป่าทําร้ายจนเสียชีวิตขณะปฏิบัติหน้าที่เฝ้าระวังช้างป่า
2. นายเปลี่ยม ภูผักแพว บุคคลภายนอกช่วยส่วนราชการปฏิบัติงาน ประจําเขตรักษาพันธุ์สัตว์ป่า บุณฑริก-ยอดมน จังหวัดอุบลราชธานี ประสบอุบัติเหตุเสียชีวิตรถจักรยานยนต์พลิกคว่ํา จากการออกลาดตระเวนตรวจปราบปรามการกระทําผิดกฎหมายเกี่ยวกับการป่าไม้ในพื้นที่รับผิดชอบ
3. นายการิม นิเดร์ พนักงานราชการ ตําแหน่งคนงาน สังกัดศูนย์พิทักษ์ป่าฮาลา-บาลา ที่ 3 เขตรักษาพันธุ์สัตว์ป่าฮาลา-บาลา จังหวัดนราธิวาส ประสบเหตุโดนซุ่มยิงจนเสียชีวิตระหว่างเดินทางกลับจากการปฏิบัติหน้าที่ร่วมผลักดันช้างป่าออกนอกพื้นที่อนุรักษ์
4. นายวิชัย โยแก้ว บุคคลภายนอกปฏิบัติงานให้ส่วนราชการ ประจําเขตรักษาพันธุ์สัตว์ป่าดงใหญ่ ส่วนอนุรักษ์สัตว์ป่า สํานักบริหารพื้นที่อนุรักษ์ที่ 7 (นครราชสีมา) ถูกช้างป่าทําร้ายจนเสียชีวิตขณะปฏิบัติหน้าที่ออกลาดตระเวนปราบปรามการกระทําผิดกฎหมายว่าด้วยการป่าไม้ ป้องกันการลักลอบล่าสัตว์ป่า การบุกรุกแผ้วถางพื้นที่ เฝ้าระวังติดตามพฤติกรรมสัตว์ป่าที่ปล่อยคืนสู่ธรรมชาติ และเฝ้าระวังป้องกันไม่ใช้ช้างป่าและสัตว์ป่าออกนอกพื้นที่
5. นายสมศักดิ์ ปุณสังข์ ตําแหน่งพนักงานพิทักษ์ป่า ส 2 สังกัดหน่วยป้องกันรักป่าที่ อต. 11(ห้วยฉลอง) ประสบอุบัติเหตุทางรถยนต์ปิคอัพของทางราชการกรมป่าไม้ ทําให้เสียชีวิตระหว่างเดินทางกลับจากการตรวจยึดพื้นที่ที่ถูกบุกรุกแผ้วถาง สภ.น้ําปาด จ.อุตรดิตถ์
6. นายปฐม กันหารินทร์ บุคคลภายนอกปฏิบัติงานอนุรักษ์และป้องกันรักษาป่า ประจําเขตรักษาพันธุ์สัตว์ป่ายอดโดม สํานักบริหารพื้นที่อนุรักษ์ที่ 9 (อุบลราชธานี) ประสบอุบัติเหตุเสียชีวิตเนื่องจากรถจักรยานยนต์ชนกับต้นไม้ขนาดใหญ่ขณะนําข้อมูลการลาดตระเวนและเครื่อง GPS เพื่อส่งให้กับเขตรักษาพันธุ์สัตว์ป่ายอดโดม
7. นายศิริศักดิ์ สุขเกษม พนักงาน (ระดับ 3) งานสวนป่าคลองท่อม องค์การอุตสาหกรรมป่าไม้เขตหาดใหญ่ องค์การอุตสาหกรรมป่าไม้เขตหาดใหญ่ ประสบอุบัติเหตุถูกกระแสไฟฟ้าช็อตจนเสียชีวิตในขณะปฏิบัติงานในสวนป่าคลองท่อม
8. นายไพโรจน์ ปินใจ พนักงานปฏิบัติการสัญญาจ้าง (ควาญช้าง) ปฏิบัติงานโรงเรียนฝึกควาญช้าง รับผิดชอบดูแลช้างพลายก้านกล้วย สังกัดส่วนพัฒนาการท่องเที่ยวและการตลาด สถาบันคชบาลแห่งชาติ
ในพระอุปถัมภ์ฯ เสียชีวิตกะทันหันขณะศึกษาดูงานของควาญช้างและเจ้าหน้าที่ประจําปี 2559
9. นายสามารถ ศรีบุรินทร์ ลูกจ้างประจํา ตําแหน่งพนักงานพิทักษ์ป่า ระดับ ส 2 เสียชีวิตจากการถูกช้างเหยียบ ระหว่างปฏิบัติหน้าที่ผลักดันช้างป่าที่ออกมากินและทําลายพืชไร่ของชาวบ้านแก่งม่วง-นาน้อย ตําบลท่าศาลา อําเภอภูเรือ จังหวัดเลย
10. นายประสิทธิ์ คุ้มหมู่ ลูกจ้างประจํา ตําแหน่งพนักงานพิทักษ์ป่า ระดับ ส 2 เสียชีวิตจากการปะทะกับผู้กระทําความผิดขณะปฏิบัติหน้าที่ลาดตระเวนตรวจปราบปรามการกระทําผิดกฎหมายว่าด้วยการป่าไม้และสัตว์ป่าในพื้นที่เขตรักษาพันธุ์สัตว์ป่าภูเขียว
11. นายเกรด อุตมา พนักงานปฏิบัติการ (ชั้น 2) งานโรงช้างต้นส่วนอนุรักษ์และบริบาลช้าง สถาบันคชบาลแห่งชาติ ในพระอุปถัมภ์ฯ องค์การอุตสาหกรรมป่าไม้ (อ.อ.ป.) เสียชีวิตจาการถูกช้างใช้งวงฟาดและใช้เท้าเหยียบ ขณะปฏิบัติหน้าที่ฝึกช้าง
12. นายไพจิตร มุขจีน พนักงานราชการ ตําแหน่งคนงาน ปฏิบัติงานประจําสถานีวิจัยสัตว์ป่าฉะเชิงเทรา จังหวัดฉะเชิงเทรา ถูกช้างป่าทําร้ายจนเสียชีวิต ขณะทําหน้าที่ผลักดันช้างป่าให้กลับไปในพื้นที่อนุรักษ์
13. นายอัสฮา ดาโอ๊ะ พนักงานจ้างเหมา ตําแหน่งคนงาน สังกัดศูนย์พิทักษ์ป่าฮาลา-บาลา ที่ 3 เขตรักษาพันธุ์ป่าฮาลา-บาลา จังหวัดนราธิวาส ได้รับบาดเจ็บสาหัสขณะปฏิบัติหน้าที่
14. นายบุญชู พันธ์โภชน์ ตําแหน่งพนักงานราชการ สังกัดศูนย์พิทักษ์ป่าฮาลา-บาลา ที่ 3 เขตรักษาพันธุ์ป่าฮาลา-บาลา จังหวัดนราธิวาส ได้รับบาดเจ็บขณะปฏิบัติหน้าที่